วิลเฟรโด บัซเกซ

วิลเฟรโด บัซเกซ โอลิเบรา () นักมวยสากลชาวปวยร์โตรีโก

 ประวัติ 
บัซเกซเกิดที่ บายามอน เขาเริ่มชกมวยเมื่ออายุ 18 ปี หลังจากที่บิดาเสียชีวิต เขาเริ่มชกมวยสากลสมัครเล่นก่อนแต่ไม่เคยติดทีมชาติจึงตัดสินใจหันมาชกมวยสากลอาชีพ บัซเกซชกมวยสากลครั้งแรกเมื่อ 29 มกราคม พ.ศ. 2524 แพ้วิลเลียม รามอสในการชกกำหนดสี่ยก เมื่อชกครั้งที่สองจึงเป็นฝ่ายชนะน็อค เฟลิกซ์ คอร์เตซ ยก 2 จากนั้นเขาชกชนะเป็นส่วนใหญ่ จนกระทั่ง 4 ตุลาคม พ.ศ. 2530 จึงได้ครองแชมป์โลก WBA รุ่นแบนตัมเวท ชนะน็อค พัก ชันย็อง ยก 10 เขาป้องกันตำแหน่งได้หนึ่งครั้งก่อนจะมาเสียแชมป์ให้เขาค้อ แกแล็กซี่ 
หลังจากเสียแชมป์โลก บัซเกซได้ขึ้นชิงแชมป์เงา IBF รุ่นแบนตัมเวท และได้แชมป์มาครอง จากนั้น บัซเกซได้ครองแชมป์โลก WBA รุ่นจูเนียร์เฟเธอร์เวท เมื่อ 27 มีนาคม 2535 ชนะน็อค ราอูล เปเรซ ยก 3 และป้องกันตำแหน่งไว้ได้ 9 ครั้ง ก่อนจะเสียแชมป์ให้อันโตนีโอ เกอร์เมโน 

ในวันที่ 18 พฤษภาคม พ.ศ. 2539 บัซเกซได้สร้างประวัติศาสตร์เป็นแชมป์โลกสามรุ่นและเป็นคนแรกที่ได้แชมป์โลกสามรุ่มของสถาบันเดียวกัน โดยบัซเกซชนะเอลอย โรฮัสได้ครองแชมป์โลก WBA รุ่นเฟเธอร์เวท และป้องกันตำแหน่งได้ 4 ครั้ง ก่อนจะขึ้นชกล้มแชมป์กับนาซีม ฮาเหม็ด แชมป์โลก WBO รุ่นเฟเธอร์เวท ในขณะนั้น แต่ทางสมาคมมวยโลกไม่รับรองการชกครั้งนี้ บัซเกซจึงสละแชมป์ของสมาคมมวยโลกไป ผลปรากฏว่าบัซเกซเป็นฝ่ายแพ้น็อคฮาเหม็ดในยกที่ 7 เมื่อ 18 เมษายน พ.ศ. 2541

ตั้งแต่ พ.ศ. 2531 การแข่งขันวิ่งมาราธอนที่บ้านเกิดของบัซเกซมีชื่อว่าการแข่งขันวิ่งมาราธอนนานาชาติวิลเฟรโด บัซเกซ

 เกียรติประวัติ 

 แชมป์ปวยร์โตรีโกรุ่นแบนตัมเวท (2527)
 แชมป์โลก WBA รุ่นแบนตัมเวท
 ชิง 4 ตุลาคม 2530 ชนะทีเคโอ พัก ชันย็อง ยก 10 ที่ เกาหลีใต้
 ป้องกันแชมป์ครั้งที่ 1, 17 มกราคม 2531 เสมอกับ ทากูยะ มูกูรูมะ ที่ ญี่ปุ่น
 เสียแชมป์ 9 พฤษภาคม 2531 แพ้คะแนน เขาค้อ แกแล็คซี่ ที่ เวทีราชดำเนิน
 แชมป์เงา IBF รุ่นแบนตัมเวท
 ชิง 26 ตุลาคม 2532 ชนะคะแนน เฟอร์นี โมราเลส ที่ สหรัฐ
 แชมป์โลก WBA รุ่นจูเนียร์เฟเธอร์เวท
 ชิง 27 มีนาคม 2535 ชนะน็อค ราอุล เปเรซ ยก 3
 ป้องกันแชมป์ครั้งที่ 1, 27 มิถุนายน 2535 ชนะคะแนน เฟรดดี ครูซ ที่ อิตาลี
 ป้องกันแชมป์ครั้งที่ 2, 5 ธันวาคม 2535 ชนะน็อค ทิเออร์รี จาคอบ ยก 8 ที่ ฝรั่งเศส
 ป้องกันแชมป์ครั้งที่ 3, 6 มีนาคม 2536 ชนะคะแนน ลุยส์ เอนริเก เมนโดซา ที่ ฝรั่งเศส
 ป้องกันแชมป์ครั้งที่ 4, 24 มิถุนายน 2536 ชนะน็อค ทิเออร์รี จาคอบ ยก 10 ที่ ฝรั่งเศส
 ป้องกันแชมป์ครั้งที่ 5, 18 พฤศจิกายน 2536 ชนะคะแนน ฮิโรอากิ โยโกตะ ที่ ญี่ปุ่น
 ป้องกันแชมป์ครั้งที่ 6, 2 มีนาคม 2537 ชนะทีเคโอ ยูอิจิ คาไซ ยก 1 ที่ญี่ปุ่น
 ป้องกันแชมป์ครั้งที่ 7, 2 กรกฎาคม 2537 ชนะน็อค ชเว แจว็อน ยก 2 ที่ สหรัฐ
 ป้องกันแชมป์ครั้งที่ 8, 13 ตุลาคม 2537 ชนะคะแนน ฮวน โปโล เปเรซ ที่ ฝรั่งเศส
 ป้องกันแชมป์ครั้งที่ 9, 7 มกราคม 2538 ชนะคะแนน ออร์แลนโด แคนิซาเลซ ที่ สหรัฐ
 เสียแชมป์ 13 พฤษภาคม 2538 แพ้คะแนน อันโตนิโอ เซร์เมญโญ ที่ ปวยร์โตรีโก
 แชมป์ WBA Fedelatin รุ่นเฟเธอร์เวท
 ชิง 9 ธันวาคม 2538 ชนะน็อค โฮเซ ลุยส์ เบลัสเกซ ยก 3 ที่ ปวยร์โตรีโก
 แชมป์โลก WBA รุ่นเฟเธอร์เวท
 ชิง 18 พฤษภาคม 2539 ชนะทีเคโอ เอลอย โรฮัส ยก 11 ที่ สหรัฐ
 ป้องกันแชมป์ครั้งที่ 1, 7 ธันวาคม 2539 ชนะน็อค เบอร์นาโด มานูเอล เมนโดซา ยก 5 ที่ สหรัฐ
 ป้องกันแชมป์ครั้งที่ 2, 30 มีนาคม 2540 ชนะทีเคโอ ยูจิ วาตานาเบะ ยก 5 ที่ ญี่ปุ่น
 ป้องกันแชมป์ครั้งที่ 3, 23 สิงหาคม 2540 ชนะคะแนน โรควิว คาเซียนี ที่ สหรัฐ
 ป้องกันแชมป์ครั้งที่ 4, 8 พฤศจิกายน 2540 ชนะคะแนน เกนาโร ริออส ที่ สหรัฐ
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นแบนตัมเวท เมื่อ 8 กุมภาพันธ์ 2529 แพ้คะแนน มิเกล ลอรา ที่ สหรัฐ
 ชิงแชมป์โลก WBO รุ่นเฟเธอร์เวท เมื่อ 18 เมษายน 2541 แพ้น็อค นาซีม ฮาเหม็ด ยก 7 ที่ อังกฤษ
 ชิงแชมป์ NABF รุ่นไลท์เวทเมื่อ 16 มิถุนายน 2543 แพ้น็อค ฮวน ลาซกาโน ยก 9 ที่ สหรัฐ

 อ้างอิง 

 สถิติการชก boxrec.com  
หมวดหมู่:นักมวยสากลชาวปวยร์โตรีโก
หมวดหมู่:แชมป์โลก WBA
หมวดหมู่:แชมป์เงา IBF